รายการระหว่างกัน

บริษัทมีรายการระหว่างกันกับกิจการที่เกี่ยวข้องกันโดยการมีผู้ถือหุ้น และ/หรือกรรมการร่วมกัน
โดยรายการดังกล่าวเป็นไปตามการดำเนินงานธุรกิจปกติ
ที่นอกจากจะคำนึงถึงผลประโยชน์สูงสุดของ

บริษัทเป็นสำคัญแล้ว
ยังสามารถเกื้อกูลธุรกิจในกลุ่มซึ่งจะให้ผลตอบแทนจากการลงทุนกลับมายังบริษัทฯ

รายการระหว่างกันที่เกิดขึ้น ได้แก่

1.  การซื้อขายวัตถุดิบระหว่างกัน

-   บริษัท มั่นคงการโยธา จำกัด (บริษัทย่อย)

-   บริษัท สินสุขพร็อพเพอร์ตี้ จำกัด (บริษัทที่เกี่ยวข้อง)

  การซื้อขายวัตถุดิบระหว่างกันของบริษัทกับบริษัท มั่นคงการโยธา จำกัด โดยมีเงื่อนไข

การกำหนดราคาที่เป็นปกติทางธุรกิจปกติเช่นเดียวกับที่ซื้อขายกับกิจการอื่นที่ไม่เกี่ยวข้องกันและเป็นไปตามราคาตลาด
มูลค่ารวม .5 ล้านบาท

การซื้อขายที่ดินระหว่างกันของบริษัทฯ กับ บริษัท มั่นคงการโยธา จำกัด และบริษัท
สินสุขพร็อพเพอร์ตี้ จำกัด
โดยการกำหนดราคาที่เป็นไปอย่างเหมาะสมตามราคากลางระหว่างราคาประเมินโดยผู้ประเมินราคาอิสระและมูลค่าบังคับขาย
ซึ่งได้ผ่านการอนุมัติตามระเบียบขั้นตอนโดยปกติของบริษัท
โดยมีมูลค่าของรายการระหว่างกันเป็นจำนวนเงิน 80 ล้านบาท และ 142.71 ล้านบาท ตามลำดับ
(หมายเหตุประกอบงบการเงิน 5)

- เงินทดรองจ่ายเพื่อซื้อที่ดิน (บุคคลที่เกี่ยวข้อง)

เงินทดรองจ่าย เพื่อซื้อวัตถุดิบ (ที่ดิน) ส่วนหนึ่งประมาณ 14.95 ล้านบาท จากนางอัญชัน
ตั้งมติธรรม ซึ่งเป็นกรรมการบริหารของบริษัท
ราคาที่ซื้อขายกันเป็นราคาตลาดทั่วไปในช่วงระยะเวลานั้น

11.2 การให้บริการ

-   บริษัท มั่นคงการโยธา จำกัด (บริษัทย่อย)

-   บริษัท ดูราฟลอร์ จำกัด (บริษัทที่เกี่ยวข้อง)

-   บริษัท สามัคคีซีเมนต์ จำกัด (บริษัทร่วม)

  เป็นการที่บริษัทให้บริการเช่าพื้นที่อาคารแก่กิจการที่เกี่ยวข้องโดยพิจารณากำหนด

อัตราค่าเช่าจากราคาตลาดในปัจจุบันและมีการปรับราคาตามภาวะเศรษฐกิจที่เป็นจริง
โดยมีมูลค่ารวม 2.14 ล้านบาท

3.  การรับปลูกสร้าง

  บริษัทฯ รับปลูกสร้างบ้านเดี่ยวและทาวน์เฮ้าส์ ในโครงการของบริษัท สินสุขพร็อพเพอร์ตี้

จำกัด มูลค่ารวม 37.8ล้านบาท
โดยราคาที่รับจ้างปลูกสร้างเป็นราคาเดียวกับที่บริษัทฯรับจ้างจากบุคคลทั่วไป

11.4 การให้กู้ยืมเงินระหว่างกัน

  11.4.1 การกู้ยืมระหว่างกิจการที่เกี่ยวข้องกัน

-   บริษัท มั่นคงการโยธา จำกัด (บริษัทย่อย)

-   บริษัท สามัคคีซีเมนต์ จำกัด (บริษัทร่วม)

-   บริษัท ดูราฟลอร์ จำกัด (บริษัทที่เกี่ยวข้อง)

  การทดรองจาก บริษัท มั่นคงการโยธา จำกัด ไม่มีการคิดดอกเบี้ย และจ่ายคืนเมื่อทวงถาม,

เงินทดรองจาก บริษัท สามัคคีซีเมนต์ จำกัด มีการคิดดอกเบี้ยระหว่างกันในอัตราร้อยละ 5.75 –
7.75 ต่อปีส่วนเงินทดรองจาก บริษัท ดูราฟลอร์ จำกัด
มีการคิดอัตราดอกเบี้ยระหว่างกันในอัตราร้อยละ 6.5 – 9.25

ต่อปี และกำหนดจ่ายคืนเมื่อทวงถาม (อัตราดอกเบี้ยดังกล่าวเป็นอัตราปกติที่คิดกันในธุรกิจทั่วไป)
บุคคลที่มีผลประโยชน์ร่วมกันคือ นายชวน ตั้งมติธรรม, นางอัญชัน ตั้งมติธรรม, นายชูเกียรติ
ตั้งมติธรรม (สามี-ภรรยาและบุตร)
ซึ่งเป็นประธานกรรมการ,กรรมการบริหารและกรรมการของบริษัทและเป็นกรรมการและผู้ถือหุ้นเกินร้อยละ
5 ในบริษัท ดูราฟลอร์ จำกัด และ บริษัท สามัคคีซีเมนต์ จำกัด

11.4.2 การกู้ยืมระหว่างบุคคลที่เกี่ยวข้องกัน

  บริษัทได้รับเงินทดรองจากกรรมการ โดยไม่มีการคิดดอกเบี้ยและถึงกำหนดจ่ายคืนเมื่อทวงถาม

( ดูหมายเหตุประกอบงบการเงินหมายเลข 17)

นโยบายการทำรายการระหว่างกัน

บริษัทฯ มีนโยบายการทำรายการระหว่างกันกับกิจการหรือบุคคลที่เกี่ยวข้องอย่างสมเหตุสมผลตาม

ปกติของธุรกิจทั่วไปด้วยความชัดเจน โปร่งใส และยุติธรรม ต่อลูกค้า , คู่ค้า
และผู้ถือหุ้นตลอดจนการรักษา

ผลประโยชน์สูงสุดของบริษัทฯ เป็นสำคัญ

ความเห็นของผู้สอบบัญชีเกี่ยวกับบุคคลที่มีผลประโยชน์ร่วมและรายการระหว่างกัน

โปรดดูรายละเอียดยอดคงเหลือตามหมายเหตุประกอบงบการเงินหมายเลข 5 และหมายเลข 17

ขั้นตอนการอนุมัติรายการ

มีการกำหนดอำนาจอนุมัติตามวงเงินที่กำหนดไว้แล้ว
และเสนอต่อที่ประชุมคณะกรรมการตรวจสอบเพื่อสอบทานรายการ
โดยคำนึงถึงความเหมาะสมอย่างเพียงพอ เพื่อมิให้เกิดความขัดแย้งทางผลประโยชน์